recursal/SuperWikiNEXT-32B huggingface dataset:
**بحر العلوم، جامع المعقول والمنقول، محب النبی ہاشمی**  اہلسنت میں شیخ الجامعہ اور استاذ الاساتذہ کہلاتے ہیں۔

ولادت
-----

استاذ الاساتذہ مولانا محب النبی ابن مولانا احمد ابن مولانا امیر حمزہ 1314ھ؍1897ء میں بھوئی ضلع کیمبلپور میں پیدا ہوئے۔آپ خاندان علم و فضل کے اعتبار سے مرکزی حیثیت رکھتا تھا۔

تعلیم
-----

آپ نے فارسی کی کتابیں والد ماجد سے پڑھیں، صرف ونحو کی کتابیں پانوں ڈھیری ہزارہ میں مولانا نواب علی سے پڑھیں،پھر اکثر و بیشتر علوم و فنون اپنے والد گرامی سے پڑھے، درس حدیث مدرس عالیہ مسجد فتح پوری ،دہلی میں مولانا عبد اللطیف محدث سے لیا، بعد ازاں بعض فنون عالیہ کی تکمیل کے لیے مدرسہ معینیہ،اجمیر شریف میںمولانا علامہ مشتاق احمد کانپوری ابن استاذ من مولانا احمد حسن کانپوری کی خدمت میں حاضر ہوئے، ان سے تصریح،شرح چغمینی او صدر ا کے کچھ اسباق پڑھے تھے کہ آپ کے بھائی مولانا فرید الدین بیمار ہو گئے لہذا واپس گھر آنا پڑا۔

بیعت
----

سلسلۂ عالیہ چشتیہ میں شیخ الاسلام پیر سید مہر علی شاہ گولڑوی کے مرید ہوئے۔مولانا محب النبی کی درخواست پر حضرت نے انھیں تصریح (علم ہیئت کی متد ا ول کتاب) اور کچھ اسباق فتوحات مکیہ ار فصوص الحکم (شیخ اکبر محی الدین ابن عربی ) کے پڑھائے۔

تدریس
-----

مولانا محب النبی فارغ التحصیل ہونے سے آخر عمر تک علوم دینیہ کی تدریس میں محو رہے،ابتدا چھ سال بھوئی میں گذرے،پھر بڑودہ تشریف لے گئے،اس کے بعد مکھڈ شریف ایک عرصہ تک مدرس رہے،بعد ازاں پانچ سال تک دربار پیر صلاح الدین ضلع لائل پور میں فرائض تدریس انجام دیتے رہے،نو سال دار العلوم اویسیہ،جیندھڑ شریف،ضلع گجرات،بارہ سال دا ر العلوم غوثیہ، گولڑہ شریف،دو سال جامعہ نظامیہ،وزیرآباد،دوسال جامعہ محمدی،ضلع جھنگ میں علم وفضل کے دریا بہاتے رہے، 1965ء میں ضیاء العلوم جامعہ رضویہ،راولپنڈی تشریف لے آئے[1] 1972ء میں دار العلوم غوثیہ،راولپنڈی تشریف لے لیے اور وہاں تقریباً تین سال پڑھاتے رہے۔

تلامذہ
------

مولانا محب النبی دور حاضر میں سلف صالحین کی سچی یادگار اور اکابر اساتذہ میں سے تھے۔پاکستان کے بیشتر علما بالواسطہ یا بلا واسطہ ان کے رشتۂ تلمذ میں منسلک ہیں،چند مشہور تلامذہ کے اسماء یہ ہیں:۔

* 1۔ ملک المدرسین مولانا حافظ عطا محمد چشتی بند یالوی
* 2۔ شیخ القرآن مولانا ابو الحقائق علامہ محمد عبد الغفور ہزاروی
* 3۔ مولانا علامہ حسن الدین ہاشمی،جامعہ اسلامیہ،بہاولپور، (بھتیجے)
* 4۔ مولانا سید غلام محی الدین شاہ مہتمم ضیاء العلوم جامعہ رضویہ، راولپنڈی۔
* 5۔ مولانا علامہ حافظ عبد الغفور مہتمم جامعہ
* 6- پیر سید معین الدین گیلانی المعروف بڑے لالہ جی گولڑہ شریف
* 7- پیر سید عبد الحق گیلانی گولڑہ شریف
* 8- سید حسین الدین شاہ سلطانپوری
* 9- مولانا مفتی منظور احمد
* 10- مولانا عبد الحی قریشی بھوٸی گاڑ (دیوبندی)
* 11- شیخ القرآن مولانا غلام اللہ خان دریا اٹک (دیوبندی)

غوثیہ،بھابڑہ بازار،راولپنڈی۔

سیرت و اخلاق
------------

مولانا محب النبی کا بہت بڑا جہادیہ تھا انھوں نے تمام زندگی علوم دینیہ کی تعلیم وتدریس میں صرف کی،سادگی اور بے تکلفی میں اپنی مثال آپ تھے، طلبہ کے ساتھ شفقت و مہر بانی کایہ عالم کہ کوئی باپ بھی ا پنی اولاد کے ساتھ کیا کرے گا۔

وفات
----

21؍ربیع الاول ،22 مارچ 1396ھ؍1976ء کو استاذ الاساتذہ مولانا محب النبی کا وصال ہوا۔آپ کی آخری آرام گاہ بھوئی ضلع کیمبلپور میں ہے۔ 


1. ↑  غلام مہر علی ،مولانا :الیواقیت المہر یہ
2. ↑  تذکرہ اکابر اہل سنت: محمد عبد‌الحکیم شرف قادری:صفحہ 416نوری کتب خانہ لاہور
3. ↑  حیات شیخ احمد : تالیف ڈاکٹر امام حسن الدین ہاشمی Iman Publications 1918 ArtesiaBoulevard Torrance, California 90504 USA
**دوستی کا عالمی دن** (Friendship Day) عالمی پیمانے پر ہر سال 30 جولائی کو منایا جا تا ہے۔ 
کسی بھی زمانے میں دوستوں کی اہمیت سے انکار نہیں کیا گیا۔ ہر دور کے ہر انسان ایک مخلص اور سچا دوست چاہتا ہے۔ آج کی تیز رفتار زندگی میں اس دن کی اہمیت اور بھی بڑھ جاتی ہے۔ دوستی انسان کے عزیز ترین رشتوں میں سے ایک ہے اور دنیا میں وہ انسان غریب ہے جس کے پاس ایک بھی مخلص دوست نہ ہو۔

اس دن کے منانے کا باقاعدہ آغاز 1958ء میں پیراگوائے سے ہوا۔ اگرچہ امریکہ اور چند دوسرے ممالک میں یہ دن 1919ء سے منایا جا رہاہے۔ دنیا کے دیگر ممالک میں یہ دن مختلف تواریخ کو منایا جاتا رہا۔ بھارت اور دیگر مشرقی ممالک میں یہ دن اگست کی پہلی اتوار کو منایا جاتا تھا۔ لیکن 2011ء کو اقوام متحدہ کی جنرل اسمبلی نے اس دن کو ہر سال 30 جولائی کو منانے کا فیصلہ کیا۔ بعض لوگ اسے تیس جولائی کو مناتے ہیں اور کچھ اگست کے پہلے اتوار کو۔

فرینڈشپ ڈے یہ دن منانے کا مقصد دوستی کے رشتوں کے ذریعے امن کے کلچر کو فروغ دینا ہے اور دوستی کے رشتے کی اہمیت کو اجاگر کرنا ہے۔ اس دن کو منانے کا مقصد دوستی کے رشتوں کو مزید مضبوط بنانا اور موجودہ بے امنی اور انتشار کے دور میں دوستی کو دوسرے معاشروں، ممالک اور قوموں کے درمیان پروان چڑھانا ہے تاکہ مختلف اقوام کے درمیان جاری تنازعات کم ہو سکیں۔ یہ دن اِس عزم کے ساتھ منایا جائے کہ لوگوں، ممالک اور مختلف ثقافتوں کے مابین دوستی سے امن کی کوششوں کو فروغ دیا جاسکتا ہے۔
وشنو اور مہیش کا خاص مقام۔ ہندو ثقافت میں ، انھیں ہیرو کا درجہ دیا گیا ہے۔ ان سے وابستہ کئی معجزات کا تذکرہ بھی کیا جاتا ہے۔ قدیم اور مشہور بادامی غار مندر ہندو مذہب کے ان سب دیوتاؤں کے لیے وقف ہے۔ یہ مشہور مندر ریاست کرناٹک کے باگلکوٹ ضلع کے بادامی قصبے میں سیما پور پہاڑ کی غاروں میں واقع ہے۔ سیما پور پہاڑ وندیاچل پہاڑوں کا صرف ایک حصہ ہے۔ ان پہاڑوں میں کھدی ہوئی سرخ غار غار مجسمہ سازی اور عمارت سازی کی ایک خوبصورت مثال ہے۔ چھیویں سے آٹھویں صدی کے دوران چولوکیوں کے خاندان کے دوران تعمیر کیا گیا یہ مندر چولوکیوں کے اصلی فن کا ایک خوبصورت نمونہ پیش کرتا ہے۔ یہ خیال کیا جاتا ہے کہ بادامی شہر کا پہلا نام بتسی تھا ، جو چلکیوں خاندان کا دار الحکومت ہے۔ یہ بھی مانا جاتا ہے کہ یہ مندر بادشاہ منگلیش کے دور میں بنایا گیا تھا۔ ایک انگریز اسکالر کی ٹولمارامس کی دریافت بھی اس حقیقت کو پیش کرتی ہے۔ ہیکل ندی کے دامن میں واقع جھیل عقیدت مندوں کے دلوں کو موہ لیتی ہے اور انھیں تازگی بخشتی ہے۔ سرخی مائل چٹانوں سے بنے پہاڑ سیاحوں کو اپنی طرف متوجہ کرتے ہیں۔ اس قدیم معبد کا سفر ہوائی اڈے یا بیلگام تک ٹرین کے ذریعے کیا جا سکتا ہے۔ بیلگام سے بادامی شہر تک 150 کلومیٹر دوری پر ہے اور بس کے ذریعے جایا جا سکتا ہے۔
دوسری برف بندی کے بعد ایک طویل ’ مابین برفانی ‘ زمانہ آتا ہے۔ اس زمانے میں عظیم برفانی تودوں نے چھوٹے بڑے گول سنگریزوں، مٹی اور ریت کے ملے جلے ملبے کو بوٹھوہار کے علاقے میں لاڈالا۔ جس کے نیچے قبل از سون صنعت دفن ہوئی اور اس کے فوراً بعد سون صنعت کا آغاز ہوا۔ سون صعت کو زمانی اعتبار سے تین ادوار میں تقسیم کیا گیا ہے۔ ( 1 ) ابتدائی سون صنعت ( 2 ) درمیانی سون صنعت ( 3 ) آخری سون صنعت ۔

 سون صنعت طویل عرصہ پر محیط ہے۔ تقریباً چار لاکھ سال قبل مسیح تک، اگرچہ تازہ ترین تحقیات کا رجحان یہ ہے کہ اس صنعت کے اختتام اور ترقی کے اگلے مرحلے کا آغاز زیادہ ماضی کی طرف کھسکتا چلا جا رہا ہے ۔

 سوں صنعت کا علاقہ بھی خاصہ وسٰیع ہے۔ اس میں وادی سون، اس سے متصل دریائے سندھ، سلسلہ کوہستان نمک، مقبوضہ کشمیر میں پونچھ کا علاقہ۔ ان سب میں حجری اوزار کی ایک صنعت ملی ہے۔ جو ایک ہی انسان کی کی زندگی کی نما ئندگی کرتی ہے ۔

 سون صنعت کا یہ متحرک معاشرہ مکمل طور پر غیر طبقاتی اشتراکی معاشرہ تھا۔ انسان کے ہاتھوں انسان کے استحصال کی کوئی صورت نہیں تھی۔ لوگ چھوٹے چھوٹے گووہوں میں درختوں پر یا گھنی جھاڑیوں کے مابین یا گھاس پھوس کی جھونپڑیوں یا دریاؤں کے کنارے قدرتی پہاڑی چھجوں میں رہتے تھے۔ یہ مل جل کر شکار کرتے اور خوراک ڈھونڈتے اور مل جل کر کھاپی لیتے۔ فالتوں پیداوار کوئی نہیں تھی جو ذخیرہ ہو سکتی اور اونچ نیچ کا باعث کا باعث بنتی۔ ان کا مل جل کر رہنا اس لیے ضروری تھا کہ جانوروں، درندوں اور دوسرے انسانی گروہوں سے محفوظ ہیں۔ ان کا کوئی مذہب نہیں تھا، کوئی دیوی دیوتا نہ تھے اور یہ پرستش کے عمل سے نہ آشنا تھے۔ یہ نہ تو ذراعت یا خوراک پیدا کرنے کے عمل سے ناآشنا تھے۔ غالباً لاشوں کو دور چھوڑ آتے ہوں گے۔ جہاں درندے اور پرندے انھیں کھاجاتے ہوں گے۔ چونکہ ان کا مکمل انحصار قدرت پر تھا۔ لازماً وہ پودوں کے ایک مخصوص وقت پر اگنے، بڑھنے، پھلنے اور مرجھا جانے کے عمل کا مشاہدہ کرتے ہوں گے، پھر وہ جانوروں کی عادات اور زندگیوں کا مطالعہ کرتے ہوں گے۔ کیا خبر ان میں سے بہت سے افراد بشتر وقت ایسے ہی مشاہدوں میں صرف کر دیتے ہوں گے۔ یہی معصومانہ حیرت کے مشاہدے بعد میں عم نباتات اور علم حیوانات کا نقطہ آغاز بنے۔ اس طرح چاند سورج اور ستاروں کا مشاہدہ علم فلکیات، موسموں اور ہواؤں کا مشاہدہ علم محولیات کا ماخذ بنا ہوگا۔ زندگی کی حفاظت اور ترقی کے لیے ان کا سارا اسلحہ وہی پتھر کے اوزار تھے جن کی تفصیل درج کی گئی ہے ۔

ماخذ

یحیٰی امجد۔ تاریخ پاکستان قدیم دور
**ٹی این ٹی ایکسپریس** ایک بین الاقوامی کورئیر کی ڈلیوری کمپنی ہے۔ یہ کمپنی فیڈیکس کا ایک ذیلی ادارہ ہے ، جس کا صدر مقام نیدرلینڈ کے شہرہوفڈورپ میں ہے۔

تاریخ
-----

 فروری 2010 میں انگلینڈ کے پلائماؤتھ میں ٹی این ٹی ایکسپریس ٹرک 
26 مئی 2011 کو یوروونسٹ ایمسٹرڈیم میں درج ہونے والی ٹی این ٹی ایکسپریس اپنی بنیادی کمپنی ٹی این ٹی این وی سے الگ ہو گئی۔ اس کے بعد ٹی این ٹی این وی نے اپنا نام پوسٹ این ایل رکھ دیا ۔

مارچ 2012 میں ، یو پی ایس نے ٹی این ٹی ایکسپریس کو 6.7 ارب ڈالر میں حاصل کرنے کے اپنے ارادے کا اعلان کیا۔  تاہم ، یہ اعلان جنوری 2013 میں ہوا ، جب یہ اعلان کیا گیا کہ یو پی ایس یورپی کمیشن سے اجازت حاصل کرنے میں ناکام رہا اور اسی بنیاد پر اس کی فروخت کو روک دیا گیا۔ 

اپریل 2015 میں، فیڈ ایکس نے ٹی این ٹی ایکسپریس کو 4.4 ارب پاؤنڈ میں خریدنے کے ارادے کا اعلان کیا تاکہ فیڈیکس یورپ میں اپنی خدمات کو وسعت دے سکے۔ یورپی کمیشن نے منصوبہ کے بارے میں مزید تحقیقات کا آغاز کیا۔ 8 جنوری 2016 کو ، یورپی کمیشن نے معاہدے کی منظوری دے دی اور یہ 25 مئی 2016 کو یہ سودا مکمل ہوا۔

اگست 2017 میں ، ٹی این ٹی ایکسپریس ، نوٹ پیٹیا سائبر حملے سے بری طرح متاثر ہوئی تھی ، جزوی طور پر کیونکہ اس کا کچھ آپریشن اور مواصلاتی نظام یوکرائن میں واقع ہے ، جہاں سائبر حملے کا آغاز ہوا۔ ٹی این ٹی ایکسپریس کو کافی مدت کے لیے دستی عمل کا استعمال کرتے ہوئے کام کرنا پڑا جس کی وجہ سے بہت بڑے بیک لکس پیدا ہوئے۔ کچھ ریکارڈ مکمل طور پر کھو گئے تھے۔

آپریشنز
-------

ٹی این ٹی یورپ ، ایشیا بحر الکاہل ، امریکہ ، مشرق وسطی اور افریقہ کے خطے میں سڑک اور فضائی ذرائع سے ترسیل کی خدمات پیش کرتا ہے۔ جون 2014 میں ، ٹی این ٹی نے ریل فریٹ ٹرائل کا جائزہ لیا جس میں برطانیہ میں کاروباری اداروں کو مدد فراہم کرنے اور کاربن کے اخراج کو کم کرنے کا اندازہ لگایا گیا۔

حوالہ جات
---------

1. ↑  "UPS agrees to buy TNT Express for $6.7B"۔ USA Today۔ 19 March 2012۔ 20 مارچ 2012 میں اصل سے آرکائیو شدہ۔ اخذ شدہ بتاریخ 19 مارچ 2012  الوسيط `|url-status=` تم تجاهله (معاونت)
2. ↑  "Major Express Freight and Logistics Merger Torpedoed by European Commission"۔ Handy Shipping Guide۔ 30 جنوری 2013 میں اصل سے آرکائیو شدہ۔ اخذ شدہ بتاریخ 15 جنوری 2013  الوسيط `|url-status=` تم تجاهله (معاونت)
3. ↑  Rail Trial Could Lead to Better Support to UK Businesses and Cut Carbon Emissions

بیرونی روابط
------------

* دفتری ویب سائٹ Edit this at Wikidata
**جارج ہوسٹلیٹ** (1875–1960) بیلجیئم کے کیمیا دان، ماہر عمرانیات، ریاضی دان اور فلسفی تھے۔ وہ چیمے میں 1875 میں پیدا ہوئے۔ اس نے رائل ملٹری اکیڈمی میں تعلیم حاصل کی اور لیفٹیننٹ کے عہدے تک پہنچے۔ سنہ 1897ء میں، اس نے اکیڈمی چھوڑ دی اور یونیورسٹی آف لیج میں داخلہ لیا، جہاں اس نے 1905ء میں ڈاکٹریٹ کی ڈگری حاصل کی۔ دو سال بعد، ہوسٹلیٹ نے سولوے اینڈ سائی کمپنی کے ساتھ بطور کیمیکل انجینئر، ارنسٹ سولوے کے ساتھ مل کر کام کیا۔ سن 1911 میں، اس نے پہلی سولوے کانفرنس میں شرکت کی۔ وہ اس کانفرس میں شریک ہونے والوں میں سب سے آخر تک زندہ رہے۔

برسوں بعد، ہوسٹلیٹ پہلی جنگ عظیم کے مخالف ہو گئے۔ جنگ کے دوران، اس نے انگریز نرس ایڈتھ کیول کے ساتھ کام کیا اور اسے قابض جرمن افواج نے قید کر لیا، بعد میں اسے سنہ 1917ء میں رہا کر دیا گیا۔ سنہ 1919ء میں، اس نے سولوے کی طرف سے سولوے انسٹی ٹیوٹ آف سوشیالوجی کا شریک ڈائریکٹر بننے کی پیشکش قبول کی۔ ایک عہدہ جس پر وہ سنہ 1922ء میں سولوے کی موت تک فائز رہے۔ ہوسٹلیٹ نے سنہ 1925ء میں قاہرہ یونیورسٹی میں سماجی علوم پڑھانے کے فرانکو۔بیلجیئن مشن کے ایک حصے کے طور پر بیلجیم چھوڑ دیا۔ وہ سنہ 1931ء میں واپس آئے اور اگلے سال ہیگ میں بین الاقوامی شماریاتی ادارے کے رکن کے طور پر مقرر ہوئے۔ انھوں نے 1947ء میں ریٹائر ہونے تک اینٹورپ یونیورسٹی میں تدریس جاری رکھی۔ ان کا انتقال سنہ 1960ء میں ہوا۔
خلیل اللہ چترال (پیدائش: 1958) کے تحصیل تورکھو سے تعلق رکھنے والے ماہر تعلیم اور ماحول دوست انسان ہیں۔ وہ چترال کے ( تحصیل تورکھو چترال) کے گاؤں ورکوپ میں پیداہوئے۔ آپ کے والد کا نام محمد ولی ہے۔ خلیل اللہ نے تورکھو، چترال اور سرحد کے تعلیمی اداروں ( پشاور یونیورسٹی) میں تعلیم حاصل کی۔ فارسی اور لائبریری ساائنس میں ماسٹرز کیا۔ فارسی، پشتو، اردو اور انگریزی میں مہارت حاصل کرنے کے علاوہ دیگر زبانیں بھی سیکھی۔ تعلیم سے فراغت کے بعد گورنمنٹ کالج بونی میں لائبریرین مقرر ہوئے۔ اور ترقی کرتے کرتے پرنسپل لائبریرین کی پوسٹ پر پہنچے۔ علامہ اقبال اوپن یونیورسٹی چترال کے ممتحن کے طور پر خدمات سر انجام دے رہے ہیں۔

تعلیم
-----

خلیل اللہ نے پشاور یونیورسٹی سے ایم اے فارسی اور ایم اے لائبریری ساائنس کا امتحان امتیازی نمبروں سے پاس کیا۔ زمانہ طالب علمی میں آپ کا شمار یونیورسٹی کے قابل تریں طالب علموں میں ہوتا تھا۔ اور 25 سالوں سے تعلیم کے فروع کے لیے کام کر رہے ہیں۔

کتب کلچر کا فروع
----------------

چترال میں کتب کلچر کو فروع دینے اور طالب علموں میں کتاب پرھنے کا شعور بیدار کرنے میں خلیل اللہ کا بڑا ہاتھ ہے۔ اور انھوں نے چترال میں کتب کلچر کو فروع دیکر خود کو ایک کتاب دوست شہری کے طور پر منوایا ہے۔

ماحول دوستی
-----------

خلیل اللہ چترال میں ماحول کو بچانے کے لیے سرگرم عمل ہیں اور ماحولی رضاکار کے طور پر کام کر رہے ہیں اور گورنمنٹ کالج بونی میں آپ نے اپنے ساتھی اساتذہ ڈاکٹر عنایت اللہ فیضی، دوست محمد، افضل الدین، ہمایوں رومی، سیداللہ جان، ہدایت الاسلام، اسماعیل ولی اخگر اور دیگر اساتذہ کے تعاون و اشتراک سے بے شمار درخت لگاگر ماحول کو بچانے میں اہم کردار ادا کر رہے ہیں ۔کھوار اکیڈمی نے خلیل اللہ کو ماحولی ایوارڈ دینے کی سفارش کی ہے۔

مشعلہ
-----

خلیل اللہ کے مشاعل میں باغبانی، مطالعہ اور تحقیق ہے۔ آپ ہر وقت ماحول کے بچانے میں مصروف عمل نظر آتے ہیں۔ گورنمنٹ کالج بونی خلیل اللہ کی خدمات کو منہ بولتا ثبوت ہے۔

اسناد و اعزازات
---------------

خلیل اللہ کو پاکستان نیشنل کونسل آف دی آرٹس اور حکومت پاکستان کے پلاننگ کمیشن اسلام آباد نے بھی آپ کو اسناد سے نوازا ہے۔

مزید دیکھیے
-----------

* علامہ اقبال اوپن یونیورسٹی
* ڈگری کالج بونی
* تورکھو
* وادی کھوت چترال
* چترال
* چترال ضلع
*اسی نام کے فلمی سلسلہ کے لیے دیکھیں دی لارڈ آف دی رنگز (فلمی سلسلہ)*
**دی لارڈ آف دی رنگز** (انگریزی: The Lord of the Rings) جامعہ آکسفورڈ کے پروفیسر جے آر آر ٹولکین کا تخلیق کردہ ایک فرضی ناول ہے۔ یہ ٹولکین کے بچوں کے لے لکھی گئی ایک گذشتہ کہانی دی ہابٹ کا تسلسل ہے۔ یہ 1937 سے لے کے 1939 کے درمیان میں لکھی گئی تھی۔ 150 ملین سے بھی زائد نقول کی فروخت کے ساتھ یہ ناول سب سے زیادہ بکے جانے والی کتابوں میں تیسرے نمبر پر آتا ہے۔
ناول کا مرکزی حریف شیطانی جادوگر لارڈ ساؤرن ایک جادوئی انگوٹھی، جو تمام جادوئی انگوٹھیوں کی سردار ہوتی ہے، تخلیق کرتا ہے تا کہ وہ اس کی مدد سے باقی جادوئی انگوٹھیوں اور بالآخر وسطی زمین کو فتح کر سکے اور ان پے اپنی حکمرانی قائم کر سکے۔
ناول تین جلدوں دی فیلو شپ آف دی رنگ، دی ٹو ٹاورز اور دی ریٹرن آف دی کنگ پر مشتمل ہے۔ اس کتاب کا متعدد زبانو میں ترجمہ ہو چکا ہے۔

خلاصہ
-----

یہ ناول طلسمی انگوٹھیوں کی سردار پر مبنی ایک فرضی داستان ہے۔ جس کے مطابق ایک شیطانی جادوگر لارڈ ساؤرن ایک ایسی انگوٹھی بناتا ہے جو پہلے کی تخلیق کردہ تمام انگوٹھیوں کی سردار ہوتی ہے۔ یہ پہلے کی تخلیق کردہ انگوٹھیاں مختلف گروہوں جن میں انسان، ایلوز اور بونے شامل ہوتے ہیں، کے سرداروں کے ماتحت ہوتی ہیں۔ لارڈ ساؤرن ان سب کو اپنا ماتحت بنانے اور پوری وسطی زمین پر اپنا قبضہ کرنے کے لیے اس انگوٹھیوں کی سردار کو چالاکی سے مورڈور میں چھپا لیتا ہے۔ ایک ایک کر کے وسطی زمین کے علاقے لارڈ ساؤرن کے قبضے میں آتے چلے جاتے ہیں۔ یہ دیکھ کے سب لارڈ ساؤرن کو روکنے کے لیے اس سے جنگ کا فیصلہ کرتے ہیں۔ انسانوں اور ایلوز پر مشتمل یہ فوج لارڈ ساؤرن کی فوج سے مونٹ ڈوم کے احاطے میں آخری دفع آمنے سامنے آ کے ٹکراتی ہے۔ جنگ کے دوران میں ازیاڈور جو انسانوں کے گروہ کے بادشاہ کا بیٹا ہوتا ہے، اپنے باپ کو لارڈ ساؤرن کے ہاتھوں مرتے دیکھ کے اپنے باپ کی تلوار سے لارڈ ساروں کی انگلی کاٹ دیتا ہے۔ یوں لارڈ ساؤرن سے انگوٹھی ازیاڈور کے پاس آ جاتی ہے۔

مرکزی کردار
-----------

* فروڈو بیگنز
* سیموائز گامجی
* میریاڑوک برینڈیبک (میری)
* پیریگرین ٹوک (پیپن)
* گینڈالف
* ایراگورن
* لیگولاس
* گیملی
* بورومیر

مزید دیکھیے
-----------

* برطانوی ادب

|  |  |
| --- | --- |
|  | ویکی ذخائر پر **دی لارڈ آف دی رنگز** سے متعلق سمعی و بصری مواد ملاحظہ کریں۔ |

حوالہ جات
---------

1. 1 2  او ایل آئی ڈی:  — مصنف: آرون سوارٹز
2. ↑  The Lord of the Rings  — اخذ شدہ بتاریخ: 3 اپریل 2022
3. ↑  دائرۃ المعارف بریطانیکا آن لائن آئی ڈی:  — مصنف: اینڈریو بیل  — عنوان : Encyclopædia Britannica — ناشر: انسائیکلوپیڈیا برٹانیکا انک.
4. ↑   — اخذ شدہ بتاریخ: 28 جون 2022
Human settlement in Englandسانچہ:SHORTDESC:Human settlement in England
**ایکلس** گریٹر مانچسٹر ، انگلینڈ کے شہر سیلفورڈ کا ایک قصبہ ہے،  3 میل (4.8 کلومیٹر) سیلفورڈ کے مغرب میں اور 4 میل (6.4 کلومیٹر) مانچسٹر کے مغرب میں، ایم 602 موٹر وے سے منقسم اور جنوب میں مانچسٹر شپ کینال سے ملحق ہے۔ یہ قصبہ ایکلس کیک کے لیے مشہور ہے۔ ایکلسسینٹ میری کے 13ویں صدی کے پیرش چرچ کے آس پاس پروان چڑھے۔ قبل از تاریخ انسانی آباد کاری کے شواہد مقامی طور پر دریافت ہوئے ہیں، لیکن یہ علاقہ صنعتی انقلاب تک بنیادی طور پر زرعی تھا، جب قصبے میں ٹیکسٹائل کی صنعت قائم ہوئی تھی۔ لیورپول اور مانچسٹر ریلوے کی آمد، دنیا کی پہلی مسافر ریلوے، ان دونوں شہروں کو جوڑنے والے ٹریک کے راستے کے ساتھ ساتھ قصبے کی توسیع کا باعث بنی۔

### تاریخ

نام کا اخذ غیر یقینی ہے لیکن کئی نظریات تجویز کیے گئے ہیں۔ ایک یہ کہ "ایکلس" جگہ کا نام Romano-British *Ecles* یا *Eglys* ( ویلش میں "eglwys" کا مطلب ہے "چرچ") سے ماخوذ ہے اور قدیم یونانی Ecclesia سے ماخوذ ہے۔  عیسوی میں آمد کے بعد لنکاشائر پر حملہ آور اینگلو سیکسن کے 613، بہت سے موجودہ برطانوی جگہ کے نام، خاص طور پر دریاؤں اور پہاڑیوں (مثال کے طور پر دریائے ارول )، برقرار رہے۔ جڑ "ایکلس"، جو کئی گاؤں کے ناموں میں پائی جاتی ہے، اس سے مستثنیٰ ہے۔ ایک مشہور نظریہ یہ ہے کہ یہ لفظ ایک عمارت کی جگہ کو ظاہر کرتا ہے جسے اینگلو سیکسنز نے چرچ کے طور پر تسلیم کیا اور زمین کی تزئین کی خصوصیت۔ ایسا لگتا ہے کہ Eccles ایسا گاؤں تھا اور ایکلسجدید نام کا ممکنہ ذریعہ ہو سکتا ہے۔   Kenyon's *Origins of Lancashire* (1991) میں، تاہم، مصنف کا خیال ہے کہ ایسا نہیں ہو سکتا ہے کیونکہ جنوبی لنکاشائر میں "Eccles" جگہ کے ناموں اور پری *ڈومس ڈے* سینکڑوں کے درمیان قطعی تعلق نہیں ہے۔

حوالہ جات
---------

1. ↑  "Greater Manchester Gazetteer"۔ Greater Manchester County Record Office۔ Places names – D to F۔ 18 جولا‎ئی 2011 میں اصل سے آرکائیو شدہ۔ اخذ شدہ بتاریخ 02 مئی 2008
2. 1 2  Kenyon 1991 harvnb error: no target: CITEREFKenyon1991 (help)
3. ↑  Johnston 1962 harvnb error: no target: CITEREFJohnston1962 (help)
4. ↑  Gelling, Nicolaisen & Richards 1970 harvnb error: no target: CITEREFGellingNicolaisenRichards1970 (help)
**بائیومیٹرک** ، سے مراد مطالعے اور اطلاق کے دو مختلف میدان ہیں۔ پہلا، جو قدرے قدیم اور حیاتیاتی مطالعات میں استعمال ہوتا ہے، وہ ہے حیاتیات میں معطیات کا اکھٹا کرنا، اُس کی تالیف، تجزیہ اور منظم کرنا ہے۔ حیات پیمائی، بطور حیاتیاتی سائنس یا حیاتی شماریات، کا مطالعہ بیسویں صدی کے اوائل سے کیا جا رہا ہے۔

ابھی حالیاً اور غیر متناسباً، اِس اِصطلاح کی معنی وسیع ہو گئی اور اِس میں ایسے طریقہ جات کا مطالعہ شامل ہو گیا جس میں ایک یا زیادہ خلقی (طبیعی یا سلوکی) خواص کی بنیاد پر انسانوں کی شناخت کی جا سکتی ہے۔

کچھ محققین نے سلوکی حیات پیمائی کے لیے **سلوک پیمائی** (**behaviometrics)** کی اِصطلاح پیش کی ہے تاکہ دوسری سرگرمیوں کی مداخلت کے بغیر تجزیاتی کام جاری رکھا جاسکے۔

بائیومیٹرک
----------

چند بائیومیٹرک خواص کی جماعت بندی
بائیومیٹرک خواص کو دو جماعتوں میں تقسیم کیا جا سکتا ہے، جیسا کہ بائیں طرف نقشے سے ظاہر ہے۔

* **فعلیاتی** خواص کا تعلق جسم کی ساخت سے ہے۔ بصمات سب سے پُرانا خاصہ ہے جو سَو سال سے زیادہ عرصہ سے زیرِ استعمال ہے۔ چہرہ شناسی، دستی ہندسہ اور عین شناسی دوسری مثالیں ہیں۔ **سلوکی** خواص کا تعلق کسی شخص کے سلوک یا رویّے سے ہے۔ پہلا خاصہ جس کا استعمال آج کل بہت زیادہ ہے، وہ ہے دستخط۔ اَور جدید رسائی آواز اور کلید ضربی حرکت کا مطالعہ ہے۔

مزید دیکھیے
-----------

* رسائی انضباط
* بائیومیٹرک پاسپورٹ
* چہرہ شناسی نظام
* بصماتی پہچان
* عینی شناخت
* شبکیہ تفریس
* سہہ جہتی صورت شناسی
* بلندگوئی شناخت
* رسائی انضباط میں حیات پیمائی طرزیات

|  |  |
| --- | --- |
|  | ویکی ذخائر پر **بائیومیٹرک** سے متعلق سمعی و بصری مواد ملاحظہ کریں۔ |
**مجازی** کی اصطلاح virtual کے متبادل کے طور پر اختیار کی جاتی ہے اور اس کا بنیادی مفہوم گو ایک ہی ہوتا ہے مگر مختلف سائنسی مضامین میں اس کا اطلاق اپنے سیاق و سباق کی بنا پر الگ الگ مطالب کے اظہار کيليے کیا جاتا ہے۔ بنیادی طور پر مجازی سے مراد کوئی بھی ایسی شے (حیاتی یا غیر حیاتی) ہوتی ہے کہ جو اپنی ماہیت اور روح میں تو اصل یا حقیقی جیسی ہو یا اس سے قریب ہو مگر حقیقی نہ ہو۔ یوں کہ لیجیئے کہ جیسے ایک انسان کے سائے کو ایک انسان کی ساخت یا ہیولیٰ سے تشبیہ دے دی جائے تو یہ سایہ انسان کيليے مجازی تصور کیا جاسکتا ہے۔ 

* مجازی کا لفظ مختلف سائنسی اور غیر سائنسی معنوں میں استعمال ہوتا ہے اور اس کے چیدہ چیدہ استعمالات درج ذیل ہیں۔



|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
خوابِ ساطِع (lucid dream) اصل میں ایسے خوابوں کو کہا جاتا ہے کہ جو انتہائی واضح اور روشن اور ساطع۔ ہوتے ہیں۔ ایسے خوابوں کا تجربہ بہت سے افراد کو ہوتا ہے کہ جب انھیں خواب کے دوران یہ احساس بھی ہو رہا ہوتا ہے کہ وہ کوئی خواب دیکھ رہے ہیں اور خواب بھی جاری رہتا ہے۔ خواب ساطع کی حالت میں آگاہی اس درجے تک پائی جاسکتی ہے کہ وہ شخص فی الحقیقت حالت نیند میں ہونے کے باوجود خواب کا احساس بیدار کرنے والے اعصابی عوامل کو حقیقی سمجھ سکتا ہے؛ ماہرین نفسیات کے مطابق فہم تین اقسام سامنے آتی ہیں اور یہ وہ حالتیں یا اقسام ہیں کہ جن کی مدد سے ایک شخصیت، حالت بیداری میں اپنا طبیعی وجود برقرار رکھتی ہے، ان اقسام میں؛ 1 فہم المظاہر (phenomenal-awareness) یعنی رونما ہونے والے حالات و واقعات و مظاہر کی فہم، 2 فہم الذاتی (self-awareness) یعنی اپنی ذات اور اپنے وجود اور اس کے رویوں کے بارے میں فہم و ادراک اور 3 مابعد الفہم (meta-awareness) یعنی دماغ میں رونما ہونے والی اندرونی شعوری و عقلی حالتوں اور کیفیات کی فہم۔ حالت بیداری میں یہ تمام اقسام فہم موجود تسلیم کی جاتی ہیں اور جبکہ حالت نیند میں ابتدائی دو اقسام فہم ماہرین نفسیات کے مطابق موجود ہوتی ہیں جبکہ تیسری قسم یعنی مابعد الفہم سوتے ہوئے جسم میں ناپید ہوتی ہے؛ ماسوائے ایک حالت نیند کے جس کو خواب ساطع کا نام دیا گیا ہے

حوالہ جات
---------

1. ↑  ایک اردو لغت میں ساطع کا مفہوم۔
2. ↑  Consciousness during dreams. Cicogna PC, Bosinelli M. Conoscious Cogn. 2001 Mar;10(1):26-41
**تیمرگرہ** پاکستان کے ضلع دیر زیریں کاضلعی صدر مقام ہے۔ تیمرگرہ دریائے پنجکورہ کے مشرقی کنارے پر واقع ہے۔ دیر زیریں میں سب سے بڑا بازار تیمرگرہ ہھی ہے- تیمرگرہ کے نام کے بارے میں یوں تو بہت سے افسانے موجود ہیں مگر کچھ مقامی لوگوں کا کہنا ہے کہ جب امیر تیمور ہندوستان پر حملہ کرنے کی غرض سے جا رہا تھا تو اس کا گذر اِس علاقے سے ہوا اور يہاں امیر تیمور نے اپنی فوجوں کے آرام و سکون کے لیے پڑاؤ ڈالا تھا تو اس وجہ سے اس علاقے کا نام تیمورگرہ پڑ گیا جو کے بعد میں رفتہ رفتہ تبدیلی کیوجہ سے تیمرگرہ بن گیا۔ اور دوسرا یے بھی کہا جاتا ہے کہ امیر تیمور ترک تھا تو فارسی میں (تیمور) کو (تیمر) بولا جاتا تھا کیونکہ اُردو زبان بہت بعد میں ایجاد کی گئی جبکہ تیمور کا زمانہ بہت پہلے کا ہے۔

ماحولیات و تاریخ
----------------

### قدیم تاریخ

تیمرگرہ میں کچھ قدیم مقبرے بھی موجود ہیں جن کے متعلق کہا جاتا ہے کہ یہ قبریں آریہ لوگوں کی ہیں اور ان کا زمانہ 1500 سے 600 قبل مسیح عیسوی بتایا جاتا ہے۔

### سیاحت

سیاحت کے لیے یوں تو بہت سی جگہ ہیں مگر تیمرگرہ سے 5 یا 4 کیلومیٹر پشاور کیطرف آتے ہوئے سدو ملیگی جہاں ایک قوم عمر خیل آباد ہیں۔ انہی کے آباواجداد سے ملی ہوئی کمرانی کے پہاڑیاں ہیں جو سیاحوں کے توجہ کا مرکز بنی ہوئی ہے مگر جنگلات کے بے دریغ کٹائی اس قدرتی حسین نظاروں کو خاصا متاثر کر رہی ہیں۔

تیمرگرہ سے تقریباً 30-35 کلومیٹر دور لڑم ٹاپ ہے جو دیر زیریں کی سب سے ہائی الٹیچیوڈ پہاڑی مانی جاتی ہے جو تحصیل ادینزئی میں آتی ہے۔

تیمرگرہ سے ثمرباغ کیطرف جائیں تو شاہی بن شاہی کے خوبصورت جنت نظیر وادیاں آپ کی منتظر ہوں گے جہاں کی یخ بستہ ہوائیں آپکو اپنے حسن کے اسیر بنا دیں گے۔

تیمرگرہ کے ارد گرد پہاڑیوں کا حسن بھی ہر زبان پہ عام ہے جسے explore کرنے کی اور صوبائی حکومت کی اشد ضرورت ہے۔ لیکن تاحال صوبہ کے وزیر اعلیٰ دیر کے استحصال میں لگے ہوئے ہیں ایسا مقامی لوگوں کا ماننا ہے۔

### تجارت

| * د
* ب
* ت
دیر زیریں کی انتظامی تقسیم |
| --- |
| ضلع دارالحکومت | 
* تیمرگرہ

 | Flag of KPK |
| تحصیلیں | 
* آدنزئی
* بالامبٹ
* خال
* لعل قلعہ
* مُنڈا
* ثمرباغ
* تیمرگرہ

 |
| یونین کونسل | 
* اسبن
* باڈوان
* بالامبٹ
* باغ دش خیل
* بانڈگئی
* بشگرام
* درنگہ
* گل میدان
* حیاسیرئی
* کامبٹ
* خادگزئی
* خانپور
* خزانہ
* خونگی
* کوٹیگرام
* کوٹکے
* کوٹو
* لاجبوک
* لعل قلعہ
* مسکینی، دیر زیریں
* معیارو
* میاں کلے
* منڈا
* مونجئ
* نورہ خیل
* اوچ،دیر زیریں
* ربات،دیر زیریں
* ثمرباغ
* سدبر کلے
* تیمرگرہ
* زیمدارا
* زیارت تالاش

 |

تیمرگرہ نوابی دور کے بعد سے بہت آگے بڑھ رہا ہے اور تجارت میں اول فہرست پہ زمین کی خرید و فروخت اور ساتھ ساتھ گاڑیوں کا کاروبار عروج پر ہے مگر آج کل یہ کاروبار بھی ماندا پڑھ گیا ہے کیونکہ تیمرگرہ اور اردگرد مکینوں کا زیادہ تر انحصار بیرون ملک خاص کر سعودیہ عرب پہ ہے اور وہاں کی پابندیوں کے باعث یہاں کا کاروبار خاصی متاثر ہوا ہے۔
**رٹ**(Writ)تحریری عدالتی حکم نامہ جو کسی عدالت مجاز بالخصوص ہائی کورٹ کی طرف سے انتظامیہ کے افسر یا متعلقہ شخص کے نام کسی کام کی انجام دہی کے لیے جاری کیا جائے۔ 
١ - کسی محکمے (عدالت کا حکم نامہ) کے فیصلے کے خلاف اس کے نفاذ کو روکنے کی عدالت عالیہ میں درخواست رٹ کہلاتی ہے

انگریزی قانون میں رٹ کی بڑی اہمیت ہے۔ شروع شروع میں یہ بادشاہ کلیسا یا چانسری کی طرف سے جاری ہوتی تھیں۔ مگر انیسویں صدی کے آغاز میں یہ اختیارات عدلیہ کے سپرد کر دیے گئے۔ موجودہ دور میں کئی قسم کی رٹیں اہم سمجھی جاتی ہیں۔

1۔ رٹ آف ہیبیس کارپس جس کا مقصد کسی شخص کو غیر آئینی بندی یا قید سے رہا کرانے کے سلسلے میں فوری مدد بہم پہنچانا ہوتا ہے۔ اس رٹ کی بنیاد انفرادی آزادی کے تحفظ پر مبنی ہے۔

2۔ رٹ آف سرشیاری جس میں عدالت عالیہ کی طرف سے فوجداری اور دیوانی چھوٹی عدالتوں کے نام جاری کی جاتی ہے۔ اس کے تحت عدالت عالیہ کی ماتحت عدالت سے کسی ایسے مقدمے کا تمام ریکارڈ طلب کر سکتی ہے۔ جو اس کے پاس فیصلہ کے لیے پڑا ہو۔

3۔ رٹ آف پروہبی شن جس میں عدالت عالیہ کسی ماتحت عدالت کو کوئی ایسا فیصلہ کرنے سے روک سکتی ہے جو اس عدالت کے دائرہ اختیار سے باہر ہو۔

4۔ رٹ آف منڈاس جس میں عدالت کسی شخص افسر کارپوریشن یا ماتحت عدالت کو کسی خاص فرض کے سر انجام دینے کا حکم دے سکتی ہے۔ یا مذکورہ افراد یا حکام کو کسی خاص کام کے کرنے سے منع کر سکتی ہے۔

5۔ رٹ آف کووارنٹو کی رو سے عدالت عالیہ کسی شخص سے جو کسی عہدے پر فائز ہو یہ پوچھ سکتی ہے کہ وہ کس حق کے تحت اس عہدے پر فائز رہنے کا حق دار ہے۔ اس میں اپنا حق ثابت کرنے کی ذمہ داری مدعا علیہ پر ہوتی ہے۔ کسی عہدے کے تحت حاصل ہونے والے اختیارات کے ناجائز اور غلط استعمال کو بھی اسی رٹ کے تحت چیلنج کیا جاسکتا ہے۔

حوالہ جات
---------

1. ↑  اردو لغت - Urdu Lughat - رٹ[*مردہ ربط*]
موڑہ گنگال تحصیل کلر سیداں کا گاؤں ہے جس قوم اعوان آباد ہے جو تحصیل ھیڈ کوارٹر ھسپتال کے پاس واقع ہے قوم اعوان نے اپنے جد اعلیٰ کے نام سے گاؤں کا نام موڑہ گنگال رکھا گنگال اعوان کی تاریخ مندرجہ ذیل ہے گنگال اعوان اعوان قوم کی گوت ہے جن کے جد اعلیٰ حضرت گوہر علی عرف گونگا ہیں آپ کا مزار مبارک ضلع جہلم موضوع سرگڈھن میں مرجع خلائق ہے آپ بابا قطب شاہ کے بیٹے عبد اللہ گولڑا کی نسل میں سے تھے اور موضوع انگہ کے رہنے والے تھے آپ شیر شاہ سوری کے ساتھ جنگ میں شامل ہوئے اور جنگ کے دوران موضوع سرگڈھن میں شہید ہوئے اور وہی پر آپ کی قبر مبارک ہے آپ کی اولاد میں سے بابا نزر محمد اور بابا اللّٰہ شیر رحمۃ اللّٰہ علیہ کا مزار مبارک تحصیل گوجر خان موضوع نڑالی جبیر میں واقع ہے اور آپ کی اولاد وہاں کثیر تعداد میں آج بھی آباد ہے اس کے علاو بھیر گنگال،مک،موڑہ گنگال،ڈھوک گنگال اڈیالہ روڈ بیول،سموٹ،بھارہ کہو،ایبٹآباد میں ان کی آبادیاں موجود ہیں۔

حوالہ جات
---------

| * د
* ب
* ت
تحصیل کلر سیداں کے نواح |
| --- |
| انتظامیہ: **راولپنڈی ڈویژن** ، **ضلع راولپنڈی** اور **تحصیل کلر سیداں** |
| یونین کونسلیں | 
* بشندوٹ
* نلہ مسلماناں
* منیاندہ
* سموٹ
* چوآ خالصہ
* کنوہا
* گف
* غازن آباد
* دوبیرن کلاں
* درکالی معموری
* ٹکال
* کلر سیداں



---

 |  |
| گاؤں | 
* بسنتہ
* عزیز پور گجراں
* موہڑہ بختاں
* موہڑہ وینس
* دھمالی
* سکوٹ
* دکھالی
* لودھرہ
* ساگری
* بھلاکھر
* شاہ باغ
* پھلینہ
* بھکڑال
* موہڑہ راجگان
* چبوترہ
* چوک پنڈوڑی
* موہڑہ حیال
* نندنہ جٹال
* لونی سلیال
* موہڑہ کھوہ والا
* صاحب دھمیال
* سہالیاں
* باولی شاہ باغ
* دھان گلی
* تھوہا خالصہ
* موڑہ گنگال
* ولایت آباد
* سر صوبہ شاہ

 |
| ویب سائٹ: ضلع راولپنڈی |
**پیٹر ٹوہی** (پیدائش:20 اپریل 1954ءبلینی، نیو ساؤتھ ویلز) ایک سابق آسٹریلوی کرکٹ کھلاڑی ہے جس نے 1977ء سے 1979ء کے درمیان 15 ٹیسٹ میچز اور پانچ ایک روزہ بین الاقوامی میچ کھیلے۔ ٹوہی ان کرکٹ کھلاڑیوں میں سے ایک تھے جو اس وقت منظر عام پر آئے جب آسٹریلیا کے بڑے کرکٹ کھلاڑیوں نے کیری کو چھوڑ دیا۔ پیکرز ورلڈ سیریز کرکٹ اور آسٹریلین ٹیسٹ ٹیم میں اپنے ابتدائی کھیل کے سالوں کے دوران، کچھ میڈیا مبصرین نے توہی کو "آسٹریلیا کا ماسٹر بلے باز" کہا، ورلڈ سیریز کے کھلاڑیوں کی غیر موجودگی کے دوران آسٹریلین ٹیم میں ٹوہی کا اہم کردار تھا۔ جب ورلڈ سیریز کرکٹ کھلاڑی 1979-80ء میں مین اسٹریم ٹیسٹ کرکٹ میں واپس آئے تو ٹوہی نے صرف دو اور ٹیسٹ کھیلے، دونوں 1979-80ء کے موسم گرما میں۔ انھوں نے کرکٹ سے ریٹائرمنٹ لے لی اور اب برسبین میں مالیاتی شعبے میں کام کر رہے ہیں۔

### کیریئر

ٹوہی بلے نی، نیو ساؤتھ ویلز میں پیدا ہوئے تھے اور انھوں نے نیو ساؤتھ ویلز کے باتھرسٹ میں سینٹ اسٹینسلاؤس کالج کے لیے کرکٹ کھیلی۔ اس نے ویسٹرن ڈسٹرکٹس کولٹس کے ساتھ نیوزی لینڈ کا دورہ کیا اور 1974-75ء میں کوئنز لینڈ کے خلاف نیو ساؤتھ ویلز کے لیے اپنے اول درجہ ڈیبیو سے پہلے نیو ساؤتھ ویلز سکول بوائز کے لیے کھیلا

### ٹیسٹ پلیئر

1977-78ء کے سیزن کے دوران، ورلڈ سیریز کرکٹ سے انحراف نے آسٹریلوی کرکٹرز کے لیے مواقع کھولے۔ٹوہی کو بھارت کے خلاف پہلے ٹیسٹ کے لیے منتخب کیا گیا تھا اور اس نے اس سیریز کے تمام پانچ ٹیسٹ کھیلے تھے وہ 1978ء کے دورہ ویسٹ انڈیز میں نمایاں کارکردگی دکھانے والوں میں سے ایک تھے۔ ٹوہی کو 1978-79ء ایشیز کے دوران آسٹریلین ٹیم سے ڈراپ کر دیا گیا تھا۔ 1979ء کے بھارت کے دورے کے لیے انھیں نظر انداز کر دیا گیا۔ 1983-84ء کے سیزن کے دوران ٹوہی کی فارم میں کمی آئی اور اسے نیو ساوتھ ویلز کی طرف سے ڈراپ کر دیا گیا۔ بالآخر مئی 1984ء میں اول درجہ کرکٹ سے ریٹائر ہو گئے

مزید دیکھیے
-----------

* کرکٹ
* ٹیسٹ کرکٹ
* ایک روزہ بین الاقوامی
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* آسٹریلیا کے ون ڈے کرکٹرز کی فہرست

حوالہ جات
---------

1. ↑
2. ↑
3. ↑
آدم خان اور درخانئی پشتو ادب کے دو رومانوی کردار ہیں جنہیں پشتو کا رومیو اور جولیٹ بھی کہا جاتا ہے۔عرب کے لیلی مجنوں ، فارس کے شیریں فرہاد ، پنجاب کے ہیر رانجھا ، سندھ کے سسی پنوں کی طرح آدم خان درخانئی کی رومانوی داستان پشتو ادب کا کلاسیک شاہکار ہے۔

لوک رنگ
-------

"جو شخص آدم خان کے مزار کے درخت سے لکڑی کا ایک چھوٹا سا ٹکڑا لے کر اسے مضراب کے طور پر استعمال کرے وہ فوراً رباب بجانا سیکھ لیتا ہے۔" یہ وہ الفاظ ہیں جن پر کئی لوگوں کا ایمان اور یقین ہے اور وہ واقعی ایسا کرتے ہیں۔ خدا جانے اس میں حقیقت کہاں تک ہے لیکن اس بات سے اتنا ضرور ثابت ہوتا ہے کہ آدم خان کا رباب سے واقعی کوئی والہانہ تعلق تھا۔ پشتونوں کے رومانوں میں آدم خان اور درخانی کے قصے کو بلند ترین درجہ حاصل ہے۔ اس رومان نے نرگس اور رومانوں کے دیس سوات میں جنم لیا۔

ادبیات
------

مشہور انگریز محقق راورٹی اور ایک دوسرے مورخ الفنسٹن نے بھی اپنی کتاب میں اس رومان کا ذکر کیا ہے۔ اس رومان کو عبد القادر خان خٹک (1062ھ تا 1118ھ) جو خوش حال خان کا بیٹا اور ایک بلند پایہ شاعر تھا ، برھان خان (1100ھ تا 1174ھ)، ملا نعمت الله نوشہروی ( 1856ء تا 1929ء) اور سید ابوعلی شاه نے پشتو میں نظم کیا۔ مسعود احمد خان اور شوکت اللہ خان اکبر نے اسے پشتو نثر میں لکھا، مسعود خان کا زمانہ 1000ھ کے بعد سے شروع ہوتا ہے۔ آدم خان اور درخانئی کا رومان اس کی زندگی میں گذرا۔ چنانچہ مسعود خان نے آدم خان کی وفات پر یہ مرثیہ لکھا :

"صد افسوس آدم خان اس جہان سے چل دیا اس کے فراق میں ساری دنیا گریاں ہے۔ اس نے جل کر اپنے سر پر خاک ڈال دی ، یہ منحوس دھواں آسمان تک چلا گیا۔ ہوا اب تک ٹھنڈی آہیں بھرتی ہے۔ اور دنیا میں مضطرب اور سرگرداں پھر رہی ہے۔ "

"پختانہ شعرا" میں آدم خان اور درخانی کو بطور شاعر پیش کیا گیا ہے غالبا اس رومان کا تعلق شہنشاہ اکبر کے زمانے سے ہے۔

حوالہ جات
---------

1. ↑  The Bazaar of the storytellers (1986) Wilma Louise Heston, Mumtāz Naṣīr Lok Virsa Pub. House, Original from the University of Michigan
2. ↑  مقالہ از خاطر غزنوی
3. ↑  دیوان مسعود
4. ↑  آدم خان درخانئی مصنف سید ابوعلی شاہ
**شاہجہاں نامہ** (وقائع نگار عہدِ شاہجہانی) مغل شہنشاہ شاہ جہاں کے عہدِ حکومت کی روزانہ کی تاریخ ہے جس کو عنایت خان نے تحریر کیا۔ سترہویں صدی عیسوی میں تحریر کی جانے والی یہ تصنیف مغل دورِ حکومت کی مصدقہ تاریخ تسلیم کی جاتی ہے۔

مواد و متن
----------

* مزید پڑھیں: **عنایت خان (مؤرخ)**

کتاب فارسی زبان میں ہے۔ عنایت خان عہدِ شاہجہانی کا عینی شاہد تھا، اِس لیے کتاب کا تقریباً مواد خود عنایت خان کا تحریر کردہ ہے۔ عہدِ شاہجہانی کے پہلے 20 سال کے وقائع عبدالحمید لاہوری کی تصنیف پادشاہ نامہ کی طرز میں تحریر کیے گئے ہیں۔ کتاب کا اختتام 1068ھ/ 1658ء پر ہوتا ہے جب اورنگزیب عالمگیر نے شاہ جہاں کو تخت سے معزول کر دیا۔ بحیثیتِ مؤرخ عنایت خان نے اِس واقعہ کو قطعی اہمیت نہیں دی، حالانکہ بحیثیتِ مؤرخ بہت ضروری تھا۔ مصنف نے کتاب کے آغاز میں ایسا کوئی حوالہ نہیں دیا جس سے معلوم کیا جاسکے کہ شاہ جہاں کے آغازِ حکومت کے واقعات کہاں سے اخذ کیے گئے؟۔ طرز تحریر سے عبدالحمید لاہوری کا پادشاہ نامہ معلوم ہوتا ہے، اِس کی یہ وجہ بھی ہو سکتی ہے کہ عبدالحمید لاہوری 1654ء میں انتقال کرچکے تھے۔ محققین کا صریح بیان یہی ہے کہ یہ 20 سالہ واقعات پادشاہ نامہ سے اخذ کیے گئے اور آخری 10 سالوں کے وقائع خود مصنف کے ملاحظات ہیں۔ کتاب کے آغاز میں مصنف نے اپنا نام محمد طاہر بہ ملقب عنایت خان بہ تخلص آشنا تحریر کیا ہے اور اپنا نسب عنایت خان بن مظفر خان بن خواجہ ابو الحسن لکھا ہے۔ شاہجہاں نامہ کا اختتام ماہِ ربیع الاول 1068ھ/ دسمبر 1657ء پر ہوا ہے۔

مزید دیکھیے
-----------

* عنایت خان (مؤرخ)

حوالہ جات
---------

1. ↑  ہنری مئیرز ایلیٹ: شاہ جہاں، صفحہ 80۔ ناشر شیخ مبارک علی اینڈ سنز، مطبوعہ حافظ پریس، لاہور 1875ء۔
**مرموز'** یا **تشفِیر** (encoding) سے مراد کسی بھی قسم کی معلومات کسی ایک قالب (format) سے دوسرے قالب میں ڈھالنے یا ان کی حالت کو تبدیل یا transform کرنا ہوتی ہے۔ جس طرح ترمیز کا لفظ رمز سے بنا ہے اسی طرح تشفیر کا لفظ  شِفرہ  سے بنا ہے اور اس کا مطلب بھی code یا رمز ہی ہوتا ہے، تو اب سوال یہ پیدا ہوتا ہے کہ ترمیز اور تشفیر میں فرق کیا ہوا؟ اس کی وضاحت نیچے چند سطور میں کی گئی ہے۔

coding اور encoding میں فرق کیا ہے؟
اگر ترمیز یا coding کی تعریف دیکھی جائے تو اس کا مفہوم بھی یہی ہے کہ

* ترمیز سے مراد کسی بھی قسم کی معلومات کو (مثلا تحریر یا RNA وغیرہ) کو رمز (code) میں لکھنے یا ڈھالنے کی ہوتی ہے۔

تو پھر coding اور encoding میں فرق کیا ہے؟
اگر علمی لحاظ سے تعریف کی بات کی جائے تو  **بعض اوقات**  ترمیز اور تشفیر میں ان کے استعمال کیے جانے کے موقع پر سیاق و سباق کا فرق دیکھا جا سکتا ہے۔ مثلا ترمیز یعنی coding کو ایسی جگہ پر استعمال کیا جاتا ہے کہ جہاں زور رمز پر ہو نہ کہ داخلیہ یعنی input پر مثلا protein coding gene جبکہ تشفیر یعنی encoding کو ایسے مواقع کے لیے استعمال میں دیکھا جا سکتا ہے کہ جہاں زور داخلیہ یا اس کے نتائج پر ہو مثلا gene encoding a specific domain of a protein۔ مگر اس طرح کا استعمال مستقل یا لازمی نہیں اور اکثر اس طرح کے فرق کی کوئی پابندی نہیں کی جاتی۔ اکثر ترمیز یعنی coding کو تشفیر یعنی encoding کے ساتھ ادل بدل کر بھی استعمال کیا جاتا ہے اور ایسا نہ صرف انٹرنیٹ یا internet پر ہو رہا ہے بلکہ علم کمپیوٹر، طب، وراثیات اور سائنس کی مستند کتب تک میں دیکھنے میں آتا ہے۔

* تشفیر کا لفظ مندرجہ ذیل معنوں میں استعمال ہو سکتا ہے (کم از کم اس دائرہ المعارف پر ایسا ہی ہے)
* تشفیر حروف (character encoding) یعنی کسی زبان میں موجود حروف کے مجموعہ (set) مثلا ابجد یا مقطع (syllable) کو کسی دوسری قسم کے مجموعہ (مثلا اعدادی کا برقی) میں منتقل کردینا۔
* لحمیاتی تشفیر کے ليے دیکھیے لحمیاتی تالیف (protein synthesis)
* مبادرہ تشفیر متن (Text Encoding Initiative)
* تشفیر معنویت (Semantics encoding)
* برقی تشفیر (Electronic encoding)
* محرمیت یا رازداری کی خاطر معلومات کی  **انکرپشن**  Encryption کردینا۔

مشفرہ : Encoded

مشفر : Encoder

مزید دیکھیے
-----------

* **ترمیز**  (Coding)
* **وراثی رموز**  (Genetic coding)
* **کشف رمزی**  (Decoding)
* **انکرپشن**  (Encryption)
* **تخطیط صفر**  (Cryptography)

---


|  |  |
| --- | --- |
| ضد ابہام صفحات کے لیے معاونت | یہ ایک ضد ابہام صفحہ ہے۔ ایسے الفاظ جو بیک وقت متعدد معانی پر مشتمل ہوں یا متفرق شعبہ ہائے فنون سے وابستہ ہوں، انہیں ضد ابہام صفحہ کہا جاتا ہے۔ اگر کسی اندرونی ربط کے ذریعہ آپ اس صفحہ تک پہونچے ہیں تو، آپ اس ربط کو درست کرنے کی کوشش کرسکتے ہیں تاکہ وہ ربط درست اور متعلقہ صفحہ سے مربوط ہو جائے۔ مزید تفصیل کے لیے ویکیپیڈیا:ضد ابہام ملاحظہ فرمائیں۔ |
مارٹن لوتھر کی وفات کے بعد اصلاحِ کلیسیا کا کام جاری رہا۔ اصلاح کی اہم ذمہ داری کا بوجھ اٹھانے والوں میں سے ایک **الرخ زونگلی** تھا جو سوئٹزر لينڈ کا رہنے والا تھا۔

حالات زندگی
-----------

1484ء میں پیدا ہوا۔ مذہبی تعلیم حاصل کرنے کے بعد کیتھولک پادری بنا۔ ایک دفعہ روم گیا تو کلیسیا کی ابتر حالت اس پر عیاں ہو گئی۔ اس مسیحی مذہب کی اصلاح کا عزم بالجزم کر لیا۔ سوئٹزر لینڈ واپس آکر تقاریر کے ذریعہ کلیسیا کی ابتر حالت کو عوام پر آگاہ کرنے لگا۔ اس طرح کیتھولک فرقہ کے پیروؤں کے خلاف جنگوں کا سلسلہ کر دیا۔ انہی جنگوں میں 1531ء میں وفات پا گیا۔

منفرد عقائد
-----------

وہ لوتھر کے مقابلہ میں زیادہ متشدد تھا۔ اس نے بائبل کی تعلیم پر عمل کرنے اور اسے زندگی کے ہر شعبہ میں راہنما قرار دینے پر بہت زور دیا۔ عشائے ربانی کے بارے میں اس کا یہ عقیدہ تھا کہ اس کے ذریعے اس قربانی کا اعادہ نہیں کیا جاسکتا بلکہ اس کی یاد تازہ کی جاسکتی ہے۔ اس نے کلیسیا کے نظام کو جمہوری بنیادوں پر قائم کیا۔ حکومت کے عمال کے لیے سیدنا مسیح کی تعلیمات پر عمل کرنا لازمی قرار دیا اور کہا کہ اگر کوئی عامل سیدنا مسیح کی تعلیم کی خلاف ورزی کرتا ہے تو اس کو اس کے عہدہ سے معزول کر دینا چاہیے۔ اس نے پادریوں کی شادی پر زور دیا اور پادری صاحبان کی شادی نہ کرنے کو ایک بدعت قرار دیا اور کہا کہ اس کا مسیحی مذہب سے کوئی تعلق نہیں۔ خاص کر مقدسہ مریم اور سیدنا یسوع کی مورتیوں کو خلاف قانون قرار دیا۔ ہر قسم کے جلوس، تہوار اور تقریبات کی مخالفت کی۔

حوالہ جات
---------

1. 1 2  این کے سی آر - اے یو ٹی شناخت کنندہ:  — اخذ شدہ بتاریخ: 23 نومبر 2019
2. 1 2  بنام: Huldreich Zwingli — Ökumenisches Heiligenlexikon ID:  — عنوان : Ökumenisches Heiligenlexikon
3. 1 2  گرین انسائکلوپیڈیا کیٹلینا آئی ڈی:  — بنام: Huldrych Zwingli — عنوان : Gran Enciclopèdia Catalana
4. 1 2  Roglo person ID:  — بنام: Ulrich Zwingli
5. 1 2 3 4 5  HDS ID:  — اخذ شدہ بتاریخ: 19 مئی 2021 — عنوان : Historische Lexikon der Schweiz
6. ↑  مکمل کام یہاں دستیاب ہے:  — عنوان : Library of the World's Best Literature
7. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
8. ↑  مذاہب عالم کا تقابلی مطالعہ از پروفیسر چودھری غلام رسول چیمہ، صفحہ 533، علمی کتاب خانہ، لاہور۔ 1986ء
ضد ابہام صفحات کے لیے معاونت زیر نظر مضمون رسمی ابتدائی تعلیم کے بارے میں ہے۔  کالج اور یونی ورسٹیوں کے لیے پروفیسر دیکھیے۔  نجی ماحول کے لیے اتالیق دیکھیے۔  معاون استاد کے لیےنیم پیشہ ورانہ معلم دیکھیے۔  روحانی یا مذہبی استاد کے لیے روحانی مبلغ دیکھیے۔

تعلیم میں، **اُستاد** یا **مُعلمِ** وہ ہے جو متعلم یا طالب علم کی مدد و معاونت و رہنمائی کرتا ہے۔ غرض یہ کہ درس گاہ کوئی بھی ہو، معلم کے بغیر درس گاہوں کا تقدس بالکل ایسا ہی ہے، جیسا کہ ماں کے بغیر گھر۔ ایک معلم سیکھنے کے عمل میں انتہائی موثر و مستند راہبر ثابت ہوتا ہے۔ مذکر کے لیے معلم اور مونث کے لیے معلمہ کا صیغہ استعمال کیا جاتا ہے۔ اس کی جمع **اساتذۂ کرام** ہے۔

کسی بھی معاشرے میں معلم کا کردار طرزِ معاشرت پر منحصر ہوتا ہے۔ بہت سے معاشروں میں معلم یا معلمہ کو صرف تعلیمی مضامین پڑھانے کا ذریعہ سمجھا جاتا ہے تاہم ایک معلم کے فرائض میں اور بھی بہت سے چیزیں شامل ہیں جیسا کہ ہدایات، پیشہ ورانہ تربیت، سماجی بہبود کا شعور اور زندگی میں کامیابی کے لیے ضروری دیگر ضروری صلاحیتیں۔ یہ پیشہ اپنی کے پیشِ نظر نہایت مقدس اور باعزت سمجھا جاتا ہے کیونکہ ایک معلم بچوں کی اچھی تربیت اور تعلیم دے اپنی قوم کے مستقبل کی تعمیر کر رہا ہوتا ہے۔

مزید دیکھیے
-----------

* استاذ
* معاون استاد
* تدریس میں زورآوری
* سندیافتہ استاد
* تعلیم کی درسگاہ
* طالب علم استاد
* متبادل استاد
* ٹیچر سپورٹ نیٹ ورک (مملکت متحدہ میں)
* تعلیمی پالیسی#اساتذہ پالیسی

حوالہ جات
---------

1. ↑  "Transfer to"۔ Aft.org۔ 24 دسمبر 2018 میں اصل سے آرکائیو شدہ۔ اخذ شدہ بتاریخ 31 جولا‎ئی 2011  الوسيط `|url-status=` تم تجاهله (معاونت)
ایک لڑکی اور آدمی کے دوڑنے کی تصویر
**دوڑنا** (انگریزی: Running) ایک طریقہ ہے جس میں زمینی سطح پر انسان اور جانور اپنے قدموں کے سہارے ایک مقام سے دوسرے مقام کی جانب جایا کرتے ہیں۔

ریاستہائے متحدہ امریکا اور دنیا کے دیگر ممالک میں دوڑنا ایک مقبول مشغلہ اور تفریح کا ذریعہ بن چکا ہے۔ کچھ لوگ تیز بھاگتے ہیں اور کچھ جاگنگ کہلانے والی سست رفتاری سے بھاگتے ہیں۔ یہ رحجان پورے امریکا میں پایا جاتا ہے۔ *اسپورٹس اینڈ فٹنس انڈسٹری ایسوسی ایشن* کے اندازے کے مطابق امریکا میں 4 کروڑ 70 لاکھ سے زیادہ لوگ دوڑتے اور جاگنگ کرتے ہیں جن میں نصف سے زیادہ ہفتے میں کم از کم ایک مرتبہ ضرور دوڑ لگاتے ہیں۔
ان میں بعض آدھی یا مکمل میراتھن کے لیے مشق کر تے ہیں۔ دیگر اپنے جسم کو بہتر بنانے یا اپنا چند پاؤنڈ وزن کم کرنے کی خاطر دوڑ لگاتے ہیں۔

آئیووا یونیورسٹی کی تحقیق کے مطابق چند منٹ کی دوڑ چاہے ہلکی رفتار میں ہی کیوں نہ ہو، کو معمول بنا لینا لوگوں کی زندگی کو کئی برس تک طول دینے کا سبب بن سکتی ہے کیونکہ ورزش انسانی صحت کے لیے بہت اہمیت رکھتی ہے۔ تحقیق میں بتایا گیا ہے کہ دوڑ کے عادی افراد کا اپنے اس عادت سے دور رہنے والے ساتھیوں کے مقابلے میں اگلے پندرہ برسوں میں موت کا خطرہ تیس فیصد تک کم ہوتا ہے، جب کہ دل کے دورے یا فالج جیسے جان لیوا امراض میں مبتلا ہونے کا امکان 45 فیصد تک کم ہوجاتا ہے۔

ماہرین کا یہ بھی کہنا ہے کہ سیدھا دوڑنے کی بجائے الٹے قدموں سے دوڑنا ٹانگوں کے عضلات اور پٹھوں کو سیدھا دوڑنے کی نسبت زیادہ فعال کرتا ہے۔ یہ طریقہ ان لوگوں کے لیے زیادہ بہتر ہے جو اپنا وزن کم کرنا چاہتے ہیں کیونکہ الٹے قدموں سے دوڑنے سے زیادہ کیلوریاں ضائع کی جاسکتی ہیں۔ ماہرین کا کہنا ہے طریقہ یہ ذہنی ارتکاز کو بھی بہتر بنتا ہے کیونکہ الٹا دوڑتے ہوئے لوگوں کی توجہ دوڑنے پر ہوتی ہے کہ کہیں وہ گر نہ جائیں۔

مزید دیکھیے
-----------

* چھلانگ

حوالہ جات
---------

1. ↑  امریکا میں دوڑنا: ایک مقبول مشغلہ اور تفریح
2. ↑  روزانہ چند منٹ دوڑنا قبل از وقت موت سے بچانے میں مددگار
3. ↑  "الٹے قدموں سے دوڑنا فائدہ مند ثابت ہوسکتا ہے؟"۔ 26 اکتوبر 2020 میں اصل سے آرکائیو شدہ۔ اخذ شدہ بتاریخ 20 اکتوبر 2020  الوسيط `|url-status=` تم تجاهله (معاونت)
**ہابٹ** (انگریزی: hobbit) ایک ایسی فرضی مخلوق کا نام ہے جو دیکھنے میں تو انسان نُما ہوتے ہیں لیکن تقریباً ہر لحاظ سے ہی کوتاہ ہوتے ہیں- قد و قامت، وزن، اُمنگ، بلند نظری اور حوصلہ مندی؛ ان سب میں ہی یہ چھوٹے یا کمزور ہوتے ہیں۔

اِس مخلوق کی تخلیق اور اِن کا تعارف پہلی مرتبہ جے آر آر ٹولکین کی کتاب *دی ہابٹ* میں ہوا۔ اِس کہانی کا مرکزی کردار ایک بلبو بیگنز نامی ہابٹ تھا۔ کتاب کی مشہوری کے بعد ٹولکین نے اس ناول کے تسلسل میں مزید تین کتابوں پر مشتمل ایک سلسلہ لکھ ڈالا جس میں دیگر اور ہابٹوں کا بھی تعارف کرایا گیا۔ اِس سلسلے کا نام *دی لارڈ آف دی رنگز* تھا اور اِس کے مرکزی کرداروں میں فروڈو بیگنز، سیموائز گامجی، میریاڈوک برینڈیبک (میری) اور پیریگرین ٹوک (پیپن) نامی ہابٹ بھی شامل تھے۔

ٹولکین نے اپنی کتاب *دی لارڈ آف دی رنگز* کے دیباچے میں ہابٹ کو مڈل ارتھ کی خیالی دنیا میں رہنے والی نسلِ انسانی کی رشتدار نسل قرار دیا۔ کہیں تو ٹولکیں نے اِنہیں انسانوں کی ہی ایک "قسم" یا "شاخ" بھی کہہ ڈالا۔

تعمیر و تکميل
-------------

جب ٹولکین نے اپنے اِس کردار کو تشکیل دی تو اُن کا یہی ماننا تھا کہ اُن سے پہلے اسم "ہابٹ" کو کسی نے استعمال نہ کیا تھا۔ جبکہ اب یہ ظاہر ہو چلا ہے کہ ٹولکین کی اِس ایجاد سے قبل بھی یہ اسم کچھ قلیل ادبی کاموں کی زینت بن چکا تھا۔

شکل و صورت
----------

*دی لارڈ آف دی رنگز* کے دیباچے میں ٹولکیں لکھتے ہیں کہ ہابٹ کا قد 2 سے 4 فٹ (0.61 سے 1.22 میٹر) کا ہوتا ہے، جبکہ اوسطاً یہ لمبائ میں 3 فٹ 6 انچ (1.07 میٹر) کے ہوتے ہیں۔ یہ شوخ رنگوں کے کپڑے پہنتے ہیں، خصوصاً پیلے اور ہرے رنگ کے لباس اِن کے پسندیدہ ملبوسات میں شمار ہوتے ہیں۔ یہ عام طور پر لجیلا مزاج رکھتے ہیں لیکن وقت آنے پر اِن کی دلیری کا کوئی مثل بھی نہیں ہوتا۔
ریاست ایدل-اورال کا پرچم
ایدل اورال، (تاتاری: ایدل-اورال، انگریزی: Volga-Ural، وولگا-اورال) تاتارستان، روس میں ایک تھوڑی مدت کے لیے قائم رہنے والی مسلم ترک جمہوریہ تھی، جس کا مرکز قازان تھا۔ جس نے روسی خانہ جنگی کے دوران تاتاریوں، باشکیریوں اور چوواشوں کو متحد کیا تھا۔ اس کو اکثر خانیت قازان کو دوبارہ قائم کرنے کی کوشش سمجھا جاتا ہے۔ جمہوریہ کے قیام کا اعلان 12 دسمبر 1917ء کو اندرون روس اور سائبیریا کے مسلمانوں کی کانگریس نے کیا ۔

5 مئی 1917ء کو 800 سے زیادہ غیر روسی نمائندوں، جو ماری، چوواش، اودمرت، موردوان، کومی، کومی-پرمیاک، کلمیک اور تاتاری اقوام کی نمائندگی کر رہے تھے، کا قازان میں اجلاس منعقد ہوا جس میں ایدل-اورال کی آزاد جمہوریہ کے قیام کا اعلان کیا گیا۔ اس کا خاص نظریہ چھوٹی قومیتوں کی جمعیت بنانا تھا جس میں سب اپنی اپنی تہذیب اور ثقافت کو تحفظ دے سکیں۔ شروع میں باشکیر مسلمانوں نے شمولیت سے انکار کیا، لیکن 1917ء ہی میں بعد میں وہ اور ایدل جرمنوں نے ایدل یورال جمعیت میں شمولیت اختیار کر لی ۔

ابتدا میں یہ صرف مسلم اور ترک اکثریتی علاقوں پر مشتمل تھی تاہم چند ماہ بعد غیر مسلم اور غیر ترک قومیتوں نے بھی اس میں شمولیت اختیار کر لی۔ جیسے کومی، ماری اور اودمرتوں نے جو فن زبانیں بولتے ہیں اور راسخ الاعتقاد مسیحیت یا شمانزم کو مانتے تھے۔ سرخ افواج سے اپریل 1918ء میں شکست کے بعد ایدل-اورال کی ریاست کو بحال کرنے کی کوششیں 1921ء تک چلتی رہیں اور بالآخر اسی سال سوویت حکومت نے اسے بدترین انداز میں کچل دیا اور ہزاروں مسلم و ترک باشندوں کا قتل عام کیا۔

ریاست ایدل اورال کے صد صدری مقصودی ارسل، 1918ء میں فن لینڈ فرار ہو گئے۔ آپ روسی دوما کے رکن رہ چکے تھے اور دوران رکنیت انھوں نے فن لینڈ کے حق خود ارادی اور اُن کے آئینی حقوق کی حمایت کی تھی، اسی وجہ سے فن لینڈ نے آپ کا بھرپور خیرمقدم کیا۔ جلاوطنی کے ایام میں وہ مغربی ممالک کی حمایت حاصل کرنے کے لیے کے لیے سویڈن، جرمنی اور فرانس بھی گئے، تاہم مسلم و ترک اکثریتی علاقوں میں ایک الگ ریاست کا قیام آج بھی ایک خواب ہے۔

متعلقہ مضامین
-------------

* زکی ولیدی طوغان
**حافظ احسن چنہ** انگریزی (Hafiz Ahsan Channa) (پیدائش: 12 اپریل 1900ء – وفات: 19 جون 1986ء) پاکستان سے تعلق رکھنے والے سندھی زبان کے بڑے شاعر، عربی زبان اور فارسی زبان کے ممتاز عالم تھے۔ ان کی سندھی، عربی اور فارسی زبانوں میں تصانیف اور تالیف پر مبنی لاتعداد کتب شائع ہوئی۔

حالات زندگی
-----------

حافظ احسن چنہ 12 اپریل 1900ء کو برطانوی ہندوستان میں ضلع دادو سندھ کے گاؤں ملکانی شریف میں جمعہ خان چنہ کے گھر میں پیدا ہوئے۔ ان کا اصل نام محمد احسن چنہ تھا۔ ادبی نام حافظ احسن چنہ تھا۔ بچپن میں ملکانی شریف میں عربی اور فارسی کی تعلیم و تربیت کے ساتھ ساتھ قرآن شریف حفظ کیا۔ وہ 1921ء میں شاعری کے علاوہ تصنیف کی طرف راغب ہوئے۔ سندھ کے ممتاز عالم اور ادیب مرزا قلیچ بیگ اس کے استاد تھے۔ اس کی شاعری اورادبی مضامین حکومت سندھ کی جانب سے شائع ہونے والے جریدوں" نئی زندگی"، "پیغام" اور "اخبار تعلیم "کے علاوہ دوسرے جریدوں میں کثرت سے شائع ہوئے۔ اس نے نعت، حمد، قصیدہ، غزل، رباعی، نظم، بیت، قطعہ اور گیت کی اصناف پر طبع آزمائی کی۔ اس نے غزل کی دیوان بھی لکھی ہے۔ ان کی تصانیف لا تعداد ہیں مگر نمایاں کتب "رباعیات احسن"، "دیوان احسن"، "مظاہر مصطفوی"، "لطیفی لات"، "سوانح مخدوم بلاول" اور "شاہ جو پیغام" ہیں۔ آپ 19 جون 1986ء کو دادو میں انتقال کر گئے۔

حوالہ جات
---------

1. ↑  سنڌي شخصيتون: حافظ محمد "احسن" چنه - ميمڻ عبدالغفور سنڌي
2. ↑  احسن حافظ محمد چنا : (Sindhianaسنڌيانا)
**ریمسبری** انگلش کاؤنٹی ولٹ شائر کا ایک گاؤں اور شہری پارش ہے۔ یہ گاؤں برکشائر کی حدود کے قریب کینیٹ ویلی میں ہے۔ قریب ترین شہر ہنگر فورڈ ہیں تقریباً 4.5 میل (7.2 کلومیٹر) مشرق اور مارلبورو تقریباً 5.5 میل (8.9 کلومیٹر) مغرب۔ سوئڈن کا بہت بڑا قصبہ تقریباً 12 میل (19 کلومیٹر) شمال کی طرف۔ سول پارش میں تقریباً 2.5 2.5 میل (4.0 کلومیٹر) ریمسبری کے مغرب میں اور تین چھوٹے بستیاں: **نیو ٹاؤن** ، جنوب مشرق میں **ریمسبری** کے قریب اور **نائٹن** اور وٹون ڈِچ، دونوں تقریباً 1 میل (1.6 کلومیٹر) مشرق میں۔ 2011 کی مردم شماری میں پیرش کی آبادی 1,989 ریکارڈ کی گئی۔

 چرچ آف ہولی کراس

تاریخ
-----

ڈومس ڈے بک آف 1086ء میں ریمسبری میں 156 گھرانوں کی ایک بڑی آباد کاری ریکارڈ کی گئی۔ لٹل کوٹ رومن ولا پارش میں ہے۔ ریمسبری کی ابتدائی تحریری تاریخ کا پتہ سیکسن دور سے لگایا جا سکتا ہے جب 909 عیسوی میں رامسبری کا بشپ بنایا گیا تھا۔ 1942ء اور 1946ء کے درمیان، دوسری جنگ عظیم کے دوران، گاؤں کے جنوب میں اونچی زمین کے ایک کنارے پر رائل ایئر فورس کا ایک ہوائی اڈا تھا جسے RAF ریمسبری کہا جاتا تھا۔

حوالہ جات
---------

1. ↑  Ramsbury at War – RAF Ramsbury
**سید اسماعیل ذبیح اللہ شاہ خدانمائی افتخاری** دکن کے عظیم علما و صوفیا میں شمار کیے جاتے ہیں۔ کمسنی میں والد کے انتقال کے بعد والدہ اور دادا نے ان کی علمی و روحانی تربیت کی۔ پیدائش کے بعد انھیں چیچک کی بیماری لاحق ہو گئی تھی تو ان کے دادا نے صحت ہونے پر چند اونٹوں کو ذبح کرنے کی نذر مانی۔ چنانچہ جب صحت یاب ہوئے تو نذر پوری کی اور ان کا نام اسماعیل ذبیح اللہ علیہ السلام کے نام پر رکھا۔ مدرسہ نظامیہ (موجودہ جامعہ نظامیہ حیدرآباد، دکن) کے اولین فارغین میں ان کا شمار ہوتا ہے اور جامعہ نظامیہ کے بانی محمد انوار اللہ فاروقی کے اولین شاگردوں میں سے ہیں۔

اجازت و خلافت
-------------

آپ کی والدہ ماجدہ نے آپ کو وقت کے عظیم صوفی بزرگ سید افتخار علی شاہ وطن رحمة الله عليه کی تربیت میں دے دیا۔
حضرت وطن نے ان کو خلافت و اجازت دی۔ از راہ شفقت و احترام وہ اپنے مرید و خلیفہ کو "مولی" کہ کر پکارتے تھے۔

تدریس و تالیف
-------------

آپ نے اپنے مرشد کے حکم کے مطابق مھارشٹرا کے ایک گاوں میں دینی مدرسہ میں تدریسی خدمات دیں۔ جس وقت حیدرآباد میں حضرت وطن کے انتقال کی غیبی خبر ملی اس وقت اس گاوں سے ننگے پیر وارفتگی کے ساتھ حیدرآباد نکل پڑے۔
آپ کی تصوف میں بہت ہی اہم تصنیف موجود ہے۔ جسے آئیں حزب اللہ کا نام دیا۔ اس کتاب میں آپ نے اپنی مجتھدانہ آراء کا لکھا ہے۔ مصنف کے بقول انھوں نے اس تصنیف میں موجودہ جدید طریقہ سلوک حضرت خواجہ معین الدین چشتی رحمة الله عليه کی روحانی اجازت سے لکھی ہے۔ اس کتاب میں انھوں نے علما شریعت کو علوم تصوف کی طرف آنے کی دعوت دی۔

معاصرین
-------

مولانا مفتی عبد الحمید
مولانا مفتی عبد الرحیم

کام
---

بنیاد مدرسہ صوفیہ و مدینہ مسجد
آپ نے 1331 ھجری میں قندھار دکن میں ایک مدرسہ بنام مدرسہ صوفیہ تصوف کی عملی تربیت کے لیے قائم کیا۔ وہاں طالبین حق کے لیے رہنے اور کھانے پینے کا انتظام خود حضرت ذبیح اللہ شاہ کے ذاتی خرچ سے ہوتا۔
سرور گھاٹ: آپ نے گاوں میں مختلف ذات کے لوگوں کو اپنی پہنچانے کے لیے ایک بڑی باولی بنائی اور سارے گاوں کو اسی سے پانی فراہم کیا جاتا تھا۔ اسے آپ نے حضرت سید حاجی سرور مخدوم رفاعی ( بڑی درگاہ قندھار دکن) کے نام سے موسوم کیا۔

اولاد
-----

مولانا سید شمس الدین خدانمائی خدانمائی (کامل الحدیث جامعہ نظامیہ)
مولانا سید نیرالدین محمود (مولوی جامعہ نظامیہ)
پروفیسرسيد محمد تنوير الدين (ڈائرکٹر مدرسہ صوفیہ قندھار دکن، سابق صدر شعبہ فارسی عثمانیہ یونیورسٹی حیدرآباد دکن)۔

وفات
----

24 رجب 1390ھجری حیدرآباد دکن ہند۔
آپ کی مزار چشتی چمن منگل ہاٹ حیدرآباد میں اپنے مرشد کی مزار کے قریب موجود ہے۔

حوالہ جات
---------